[image: ][image: ]Datrys diffiniadau 14–16 oed
Ar gael yn rsc.li/439lYXj
Cemeg feintiol
[bookmark: _Hlk175233502]Mae datrys diffiniadau yn ffordd hwyliog o brofi a chyfnerthu dealltwriaeth y dysgwyr o dermau allweddol a’u diffiniadau. Dywedwch wrth y dysgwyr roi’r diffiniadau at ei gilydd a defnyddio’u dealltwriaeth o’r termau i gwblhau brawddegau. Mae’r atebion ar gael isod ac yn cael eu darparu ar ffurf sleidiau hefyd. Fel y modelau Frayer cysylltiedig, mae datrys diffiniadau yn ymchwilio i ddealltwriaeth y dysgwyr ac yn targedu’r termau anoddach yn y rhestr o dermau allweddol.
Syniadau ar gyfer addasu
Integreiddiwch sgiliau siarad a gwrando yn y gweithgaredd hwn: 
Argraffwch y grid datrys diffiniadau a thorri o amgylch y blychau unigol. Bydd y dysgwyr yn cymryd blwch yr un ac yn trefnu eu hunain – fel dosbarth neu grŵp – yn ôl y gwahanol ddiffiniadau. Pan fydd pawb yn barod, bydd pob dysgwr yn darllen ei ran ei hun o’r diffiniad yn ei dro.
Fel addasiad cyflymach o’r dasg, ystyriwch gynnal gweithgaredd ‘meddwl, paru, rhannu’ lle mae’r dysgwyr yn trafod ac yn penderfynu ar y diffiniadau cywir mewn parau neu grwpiau bach. 
Gofynnwch i’r dysgwyr ddarllen y sleid cwblhau’r cysylltiad yn llawn
Rhowch fwy o gymorth drwy gysylltu’r term yng ngholofn A â’r cofnod cywir yng ngholofn B ac efallai’r cofnod yng ngholofn B â’r cofnod cywir yng ngholofn C, ar gyfer yr ychydig dermau allweddol cyntaf yn y grid.
Darllenwch fwy am ddatrys diffiniadau a’u defnydd yn rsc.li/3Gda32t 
Atebion
Mae’r rhain hefyd ar gael ar y sleidiau cysylltiedig. 
Diffiniadau wedi’u datrys 
[bookmark: _Hlk165551393]Mae adweithydd cyfyngol yn cael ei ddefnyddio i gyd mewn adwaith cemegol, sydd felly’n cyfyngu ar faint o gynhyrchion y gellir eu ffurfio.
Nid yw gormodedd adweithydd yn cael ei ddefnyddio i gyd mewn adwaith cemegol oherwydd bod adweithydd arall wedi rhedeg allan yn gyntaf.
Economi atomau yw màs y cynnyrch a geisir fel canran o gyfanswm màs yr adweithyddion, mewn hafaliad symbolau cytbwys.
Cyfansoddiad canrannol yw màs cymharol atom(au) un elfen mewn cyfansoddyn, a roddir fel canran o’r màs fformiwla cymharol.
Môl (mol) yw uned swm y sylwedd, pan mai un môl yw’r swm sy’n cynnwys 6.02 x 1023 (rhif Avogadro) atom, moleciwl neu uned fformiwla.
Rhif Avogadro yw’r rhif 6.02 x 1023, sef nifer yr atomau, moleciwlau neu unedau fformiwla mewn un môl o’r sylwedd.
Diweddbwynt mewn titradiad yw’r union gyfaint a ychwanegwyd pan fydd y dangosydd yn newid lliw.
Titr yw cyfaint yr hydoddiant a ychwanegir o’r fwred sydd ei angen i gyrraedd y diweddbwynt.
Atebion Cwblhau’r cysylltiad
Dylai’r dysgwyr ddewis rhes D fel y cysylltiadau cywir ar gyfer y frawddeg.

Brawddegau wedi’u cwblhau:
[bookmark: _Hlk175232250]Mewn titradiad, mae adwaith niwtralu yn digwydd, a phennir y diweddbwynt o ganlyniad i’r dangosydd yn newid lliw. Mae’r titr yn caniatáu i ni gyfrifo nifer y molau o’r cemegyn yn y fwred sydd o’r herwydd yn ein galluogi i gyfrifo nifer y molau yn yr hydoddiant sydd â chrynodiad anhysbys. Fodd bynnag, os eir dros y diweddbwynt, bydd gormodedd adweithydd ar ôl a bydd darlleniad y titr yn anghywir.
Adnoddau cymorth eraill ar gyfer termau allweddol 
Mae’r adnodd hwn yn rhan o’r cymorth termau allweddol ar gyfer pwnc cemeg feintiol. Mae’r adnoddau cysylltiedig canlynol ar gael yn rsc.li/3Gi9HHN: 
· Rhestr o’r termau allweddol – geirfa wedi’i dewis yn ofalus, gyda diffiniadau. Bydd y dysgwyr yn dod ar draws y termau wrth astudio’r pwnc hwn yn y cyfnod allweddol hwn 
· Geirfa hygyrch – mae’n ehangu ar y rhestr termau allweddol gyda diagramau, enghreifftiau, canllawiau ynganu a mwy  
· Modelau Frayer – ffordd i’r dysgwyr drefnu eu dealltwriaeth o ddarn newydd o eirfa drwy weithio drwy bedwar pedrant cysyniadol: archwilio, dadansoddi, egluro, cyfnerthu. 

